**OSNOVNA ŠKOLA PRIVLAKA**

**23233 P R I V L A K A**

Privlaka, 21. siječnja 2022. godine

**P R E D U P I S**

**DJECE DORASLE ZA UPIS U 1. RAZRED OSNOVNE ŠKOLE**

 **ZA ŠKOLSKU GODINU 2022./2023.**

**Prijava** djece **( OBVEZNIKA )** dorasle za upis u prvi razred osnovne škole u šk. god. 2021./2022. izvršit će se u vremenu **od 31. siječnja do 02. veljače 2022. od 8.00h do 11.00h u OŠ Privlaka za predškolce iz Privlake, a za predškolce iz Vira od 8.00h do 13.00h u vrtiću „Smješko“.** Roditelji / skrbnici, obvezni su obaviti predupis svoje djece u prvi razred osnovne škole prema prebivalištu, odnosno prijavljenom boravištu.

**Pravo upisa u 1. razred osnovne škole imaju:**

* **djeca koja do 01. travnja 2022. godine navršavaju šest (6) godina života**
* **djeca kojima je za prethodnu školsku godinu rješenjem odgođen upis u osnovnu školu ili su privremeno oslobođena školovanja.**

Za predupis je dostatno da roditelj dođe i prijavi dijete: roditelji iz Privlake u školu, a roditelji iz Vira u vrtić. Uz osnovne informacije o djetetu (ime i prezime, datum i mjesto rođenja, adresa stanovanja, ime oca i majke) potrebno je znati i **OIB djeteta**, ( nije potrebno donositi dokumente ).

**Za djecu koja će šest (6) godina navršiti do kraja tekuće godine, a nisu školski obveznici roditelj/skrbnik *može najkasnije do 31. ožujka tekuće godine* podnijeti Uredu zahtjev ( OBRAZAC 6 ) za uvrštavanje djeteta u popis školskih obveznika. Uz Obrazac 6 roditelj (skrbnik) treba dostaviti presliku osobne iskaznice ili potvrdu o prebivalištu i *mišljenje* stručnog tima predškolske ustanove o psihofizičkom stanju djeteta. OBRAZAC 6,** odnosno zahtjevi koje podnose roditelji/skrbnici Uredu,dostupan je na web stranicama Zadarske županije, Upravni odjel za povjerene poslove državne uprave pod linkom Obrasci, Odsjek za društvene djelatnosti, Pododsjek za obrazovanje, kulturu i šport.

Zahtjevi sa **pripadajućom dokumentacijom** mogu se dostaviti **skenirani** Uredu na *e-mail* marjana.reljic@zadarska-zupanija.hr, ili na *adresu*: Zadarska županija, Upravni odjel za povjerene poslove državne uprave, Odsjek za Društvene djelatnosti, Zadar, Josipa Jurja Strossmayera 20.

**Sve dodatne informacije roditelji će dobiti na predupisu.**

* **Prilikom dolaska roditelj/skrbnik dužan je držati se propisanih epidemioloških mjera:** roditelji dolaze uz prethodno provjerenu tjelesnu temperaturu, dezinficiraju ruke, daju na uvid Covid potvrdu te obavezno pravilno nose zaštitnu masku.